CELEX: 32018D0322
Language: hu
Date: 2018-03-02 00:00:00
Title: A Bizottság (EU) 2018/322 végrehajtási határozata (2018. március 2.) a nem bevont famentes papír kereskedelmét érintően a Török Köztársaság által elfogadott intézkedések kereskedelmet gátló akadályokra irányuló vizsgálati eljárásának felfüggesztéséről

5.3.2018   
            
            
               HU
            
            
               Az Európai Unió Hivatalos Lapja
            
            
               L 62/36
            
         A BIZOTTSÁG (EU) 2018/322 VÉGREHAJTÁSI HATÁROZATA
   (2018. március 2.)
   a nem bevont famentes papír kereskedelmét érintően a Török Köztársaság által elfogadott intézkedések kereskedelmet gátló akadályokra irányuló vizsgálati eljárásának felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján az Uniót megillető jogok gyakorlásának biztosítása érdekében a közös kereskedelempolitika területén követendő uniós eljárások megállapításáról szóló, 2015. október 6-i (EU) 2015/1843 európai parlamenti és tanácsi rendeletre (a továbbiakban: a kereskedelem akadályairól szóló rendelet) (1) és különösen annak 12. cikke (2) bekezdésére,
   a kereskedelmi akadályokkal foglalkozó bizottsággal való konzultációt követően,
   mivel:
   
               (1)
            
            
               2017. április 21-én az Európai Papíripari Szövetség (a továbbiakban: CEPI) a kereskedelem akadályairól szóló rendelet 3. cikke alapján panaszt nyújtott be az uniós papíripar nevében.
            
         
               (2)
            
            
               A CEPI állítása szerint a Török Köztársaság a nem bevont famentes papírra vonatkozóan 2015. szeptember 28-án olyan importfelügyeleti rendszert vezetett be, amely különleges importengedélyezési kötelezettséget ír elő, egy bizonyos küszöbérték alatt ellehetetleníti a behozatalt, és kereskedelmi akadályokat gördít a szóban forgó küszöbértéket meghaladó behozatalok elé.
            
         
               (3)
            
            
               A Bizottság úgy határozott, hogy a panasz elegendő bizonyítékot tartalmazott a vizsgálati eljárás megindításához. Ezért 2017. július 7-én értesítést tett közzé az eljárás megindításáról az Európai Unió Hivatalos Lapjában
                   (2).
            
         
               (4)
            
            
               A Török Köztársaság a vizsgálat során visszavonta az importfelügyeleti rendszernek a nem bevont famentes papírra történő alkalmazását.
            
         
               (5)
            
            
               A nem bevont famentes papírt a felügyeleti rendszer alá vonó intézkedés visszavonása ellenére a felügyeleti rendszer továbbra is fennáll, és az újra bevezethető lehet a nem bevont famentes papírra. A Bizottság megítélése szerint ezért nem az eljárás megszüntetése, hanem felfüggesztése indokolt.
            
         
               (6)
            
            
               A Bizottság figyelemmel fogja kísérni a helyzet alakulását.
            
         
               (7)
            
            
               Az e határozatban előírt intézkedések összhangban vannak a kereskedelmi akadályokkal foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság felfüggeszti a nem bevont famentes papír kereskedelmét érintően a Török Köztársaság által elfogadott intézkedések kereskedelmet gátló akadályokra irányuló vizsgálati eljárását.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2018. március 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 272., 2015.10.16., 1. o.
   
   
      (2)  HL C 218., 2017.7.7., 20. o.